สวัสดีค่ะ หนูอายุ 14 ค่ะ เมื่อวานนั่งอยู่ในห้องเรียน เพื่อนเล่นบอลกัน หนูไม่ทันระวัง โดนบอลกระแทกตรงท้ายทอยเยื้องๆไปทางขวาอ่ะค่ะ โดนกระแทกตอนประมาณบ่ายโมงกว่าๆ ตอนนี้ยังมีอาการปวดๆตรงที่โดนกระแทกอยู่ ไม่รู้มึนแต่อย่างได้ ปกติดี แค่ปวดตรงที่โดน มีปวดคอด้วย พึ่งกินยาแก้ปวดไป ควรไปพบแพทย์ไหมคะ
สวัสดีค่ะ @จากที่เล่ามา อาการน่าจะเกิดจากการบาดเจ็บจากเนื้อเยื่อที่อยู่รอบศีรษะและบริเวณคอนะคะ แนะนำให้รับประทานยาแก้ปวดพาราเซตามอลบรรเทาอาการปวด และรอดูอาการนะคะ @@ส่วนอาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ